Inlaya Bar & Grill

ร้านดังยอดฮิต ประจำจังหวัดราชบุรี พูดได้ว่าแชร์กันเยอะมากในโลก Social เคยโทรมาจอง 2 ครั้งบอกว่าเลยเวลารับจอง ให้ walkin เข้ามาเลย เราจึงอยากรู้เหลือเกินว่าความฮอตฮิตนั้นมันเป็นอย่างไร และแล้ววันนี้ เราจึงมาเยี่ยมเยียนตามภาษาคู่รักนักแดก สำหรับมื้อนี้เราสั่งมาชิมไม่มากนัก เนื่องจากนอกจากกินและนอนเราก็ไม่ได้ทำกิจกรรมอะไร เราจึงสั่งมาทดลองชิม 3 อย่างซึ่งก็ไม่ได้สอดคล้องกับ Highlight ของร้านคืออาหาร Seafood เอามาปิ้งย่างกันตามอัธยาศัย เนื่องจากอากาศที่ร้อน และความขี้เกียจของเราเอง อาหารที่เรามาลองชิมมีดังนี้
(บอกไว้ตรงนี้เลยนาจา  ว่ารสชาติอาหารขึ้นอยู่กับความชอบส่วนตัวจองแต่ละคน บางอย่างบอกว่าอร่อย เมื่อมาทานอาจจะไม่โอเค บางอย่างเราบอกไม่โอเค ทานอาจจะโอเคนาจา ไม่ดราม่ากันนาจา)

1.ยำเห็ดกุ้งสด สำหรับจานนี้หน้าตาดูน่าทาน แต่คุณแม่ไม่ปลื้ม เนื่องจากออกค่อนข้างหวาน รสชาติไม่กล่อมกล่อม แต่ก็ทานกันจนหมด เสียดายยยย 555

2.กุ้งผัดพริกเกลือ สำหรับจานนี้ คนชอบอาหารรสจีดต้องชอบแน่นอน มีความจัดจ้านตามชื่อเมนู ไม่เผ็ดมากจนถึงทานไม่ได้ แต่ก็ไม่ได้ทานง่ายจนกินเปล่าๆชิลด์ๆได้ ห้องครัวผัดทีนึง จามกันไปสามบ้าน แปดบ้าน เจ้ให้คะแนนเมนูนี้ไป 4 ดาวจ้ะ สำหรับคนทานเป็ดอาจจะจัดไป 5 ดาวได้ค่ะ

3.เมนูกู้หน้า เมนูสุดท้าย หมูตุ๋นหม้อไฟต้มยำ อันนี้จัดไป 5 ดาว รสชาติถูกใจจอร์ท มีความกล่อมกล่อมกำลังดี หมูตุ๋นละลายในปาก แต่เห็ดฟางมีความกรุปกรอบ มีนิดนึงตรงที่เครื่องต้มยำเยอะมาก นึกว่ายกมาทั้งสวน แต่นี่อาจจะเป็นเสน่ห์ของเมนูนี้ก็ได้ อย่างไรก็ดี เมนูนี้เราก็ถือว่าฟินสุดในบรรดาเมนูทั้งหมด

เครื่องดื่มที่สั่งมา แตงโมปั่น อย่างที่บอกว่าเจ้เนี่ย ไม่ทานหวานเลย อาหารใดๆไม่เคยต้องใช้น้ำตาลในการปรุง จึงรู้สึกว่ามีความหวานในเครื่องดื่มมากกว่ามนุษย์ปกติ แต่ก็ดูดซะหมดแก้วนาจา

โดยรวมแล้ว ทั้งอาหารและบรรยากาศร้าน ก็ไม่ได้เลวร้าย จัดอยู่ในระดับกลางๆ สำหรับคนที่ชอบบรรยากาศใหม่ๆก็ให้มาแวะเวียนเยี่ยมชมกันได้  

ป.ล.1 การให้ความเห็นเกิดจากรสนิยมส่วนตัว และความโชคโชนของคู่รักนักแดกเท่านั้น อย่าเพิ่งตัดสินจนกว่าจะมาเอง

ป.ล.2 ที่นี่มีที่พักด้วยนาจา สำหรับลูกค้าที่เข้าพีกมีส่วนลด 10% สำหรับเงินสด และ 5% สำหรับบัตรเครดิตนาจา

#InlayaBarandGrill
#Ratchaburi
#คู่รักนักแดก
#เราจะอ้วนอย่างน่ารัก